Jeb Bush mes së kaluarës dhe së ardhmes
Analistët thonë se Jeb Bush është nën presion për të dëshmuar si dallon nga babai dhe vëllai
Ish-guvernatori i Floridës Jeb Bush po zhvillon nje turne evropian me shpresën për të forcuar kredencialet në politikën e jashtme para se të bëjë njoftimin e pritshëm të hënën se do të konkurrojë në zgjedhjet presidenciale. Udhëtimi përfshin vizita në tre vende aleate të Shteteve të Bashkuara: Gjermani, Poloni dhe Estoni. Në një fjalim në Gjermani, zoti Bush i bëri thirrje Perëndimit për qëndresë të fortë kundër agresionit rus ndaj Ukrainës. Ai e cilësoi udhëheqësin rus Vladimir Putin “një pragmatist të paskrupullt”. tha zoti Bush. Para se të fillonte fushatën, Jeb Bush u ndal për të vlerësuar punën e babait dhe vëllait, të dy ish-presidentë, por këmbënguli se ai do të veprojë bazuar mbi parimet e tij nëse fiton zgjedhjet presidenciale. tha ai në një forum të Këshillit të Cikagos për Zhvillimet Globale në shkurt. Analistët thonë se presioni ndaj Jeb Bushit për të dëshmuar si dallon nga babai dhe vëllai do të vazhdojë. Analisti politik Tom DeFrank i revistës National Journal foli kohët e fundit në emisionin e Zërit të Amerikës “Issues in the News”. Zoti Bush pati një moment të vështirë kohët e fundit kur e pyetën nëse do të kishte vepruar ndryshe nga i vëllai në luftën në Irak. Ai tha se duke pasur parasysh ato që di tani, nuk do të kishte dhënë urdhër për ndërhyrje në Irak. Eksperti Larry Sabato thotë se ka rëndësi kritike që ai të krijojë identitetin e tij politik. Zoti Bush ka përdorur mbiemrin për të grumbulluar miliona dollarë nga donatorë republikanë për fushatën. Por ai përballet me skepticizëm nga disa konservatorë dhe sfida për të bërë për vete të rinjtë që ndoshta kërkojnë një fytyrë të re në politikë. “Ai ka një karrierë të mirë dhe emrin e njohur, mbështetje të konsiderueshme, si dhe aftësinë për të grumbulluar fonde,” thotë John Fortier i Qendrës për Politika Dypartiake në Uashington. Kur të fillojë zyrtarisht fushatën, Jeb Bushit do t’i duhet të prezantohet para zgjedhësve si individ me vlera të pavarura nga babai dhe vëllai thotë aktivisti republikan Ford O’Connell. Anketat e opinionit tregojnë se Jeb Bushi është ndër konkurrentët më të fortë për momentin mes dhjetë rivalëve republikanë. Kur Jeb Bushi të shpallë zyrtarisht kandidaturën të hënën, ai do të bëhet republikani i 11-të që futet në garë për të marrë emërimin e partisë për zgjedhjet presidenciale 2016.